title: 2013/594/EU: Az Európai Parlament határozata ( 2013. április 17. ) az Európai Értékpapír-piaci Hatóság 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) az Európai Értékpapír-piaci Hatóság 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/282

         AZ EURÓPAI PARLAMENT HATÁROZATA
   (2013. április 17.)
   az Európai Értékpapír-piaci Hatóság 2011-es pénzügyi évre szóló költségvetésének végrehajtására vonatkozó mentesítésről
   (2013/594/EU)
   AZ EURÓPAI PARLAMENT,

               —

               tekintettel az Európai Értékpapír-piaci Hatóság (ESMA) 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Értékpapír-piaci Hatóság 2011-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Felügyeleti Hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről szóló, 2010. november 24-i 1095/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Gazdasági és Monetáris Bizottság véleményére (A7-0115/2013),

               1.

               mentesítést ad az Európai Értékpapír-piaci Hatóság ügyvezető igazgatója számára a hatóság 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Értékpapír-piaci Hatóság igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 157. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 331., 2010.12.15., 84. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      az Európai Értékpapír-piaci Hatóság 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Értékpapír-piaci Hatóság (ESMA) 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Értékpapír-piaci Hatóság 2011-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Felügyeleti Hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről szóló, 2010. november 24-i 1095/2010/EU európai parlamenti és tanácsi rendeletre (4) és különösen annak 64. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Gazdasági és Monetáris Bizottság véleményére (A7-0115/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Értékpapír-piaci Hatóság (a továbbiakban: hatóság) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel a párizsi székhelyű, újonnan létrehozott ügynökség az 1095/2010/EU rendelettel alakult meg, független hatóságként pedig hivatalosan 2011. január 1-jén kezdte meg működését;

                  C.

                  mivel a hatóság tekintetében figyelembe kell venni a francia elődszervezetéből, az európai értékpapír-piaci szabályozók bizottságából (CESR) való jogi átalakulást, valamint azt, hogy emiatt a hatóság az új megbízatásán kívül átvette a CESR összes meglévő és folyamatban lévő feladatát és kötelezettségét (a CESR összes eszköze, kötelezettsége és függőben lévő tevékenysége automatikusan az újonnan létrehozott hatósághoz került);

                  D.

                  mivel a hatóság a Pénzügyi Felügyeletek Európai Rendszerének (ESFS) szerves részét képezi, és a vegyes bizottságon belül szorosan együttműködik testvérszerveivel, azaz az Európai Bankhatósággal és az Európai Biztosítás- és Foglalkoztatóinyugdíj-hatósággal, valamint az Európai Rendszerkockázati Testülettel (ERKT);

                  E.

                  mivel a hatóság teljes költségvetése 2011-ben 16 964 913,92 EUR-t tett ki;

                  F.

                  mivel az alapító rendeletével (6) összhangban a 2011-es költségvetés 60 %-át a tagállamok és az Európai Szabadkereskedelmi Társulás (EFTA) államainak hozzájárulása fedezte, 40 %-át pedig az Unió költségvetése;

                  G.

                  mivel 2011 végén a hatóság 4 457 244,82 EUR-s pozitív költségvetési eredményt jegyzett (7) (4 645,56 EUR-nak megfelelő árfolyam-különbözet levonását követően), amit a Bizottság felé fennálló kötelezettségként könyvelt el az elszámolásában;

         Költségvetési és pénzgazdálkodás

                  1.

                  az éves beszámoló alapján nyugtázza, hogy az Unió kezdeti hozzájárulása a hatóság költségvetéséhez 2011-ben 6 784 000 EUR-t tett ki; megjegyzi, hogy ez volt a hatóság működésének első éve;

                  2.

                  az éves beszámoló alapján nyugtázza, hogy a hatóság teljes költségvetése 2011-ben 16 964 913,92 EUR-t tett ki (ebből a tagállamok hozzájárulása 9 857 457,23 EUR, a megfigyelők hozzájárulása 257 288,76 EUR, az „egyéb bevétel” pedig 66 167,93 EUR);

                  3.

                  kéri a Bizottságot, hogy az ügynökségek tevékenységének és finanszírozási rendszerének a Bizottság általi következő, legkésőbb 2014. január 2-án előterjesztendő felülvizsgálata során térképezze fel az ügynökség hosszú távú, fenntartható és az ügynökség függetlenségét biztosító finanszírozásának lehetséges új módozatait;

                  4.

                  kéri a Bizottságot, hogy mérlegelje egy olyan javaslat előterjesztésének lehetőségét, amely biztosítja, hogy a három európai felügyeleti hatóság költségvetését teljes egészében az uniós költségvetésből finanszírozzák;

                  5.

                  aggodalommal jegyzi meg, hogy a költségvetési rendelet rendelkezései nem igazodnak teljes mértékben a hatóság finanszírozási tervéhez, mivel a költségvetés 60 %-át a tagállamok és az EFTA-államok hozzájárulásaiból finanszírozzák; úgy véli, hogy e kérdéssel legkésőbb a költségvetési rendelet ügynökségek tekintetében történő, következő felülvizsgálata során foglalkozni kellene, és felhívja a Bizottságot, hogy értékelje a helyzetet, és készítsen jelentést a mentesítésért felelős hatóság számára;

                  6.

                  az éves beszámoló alapján megállapítja, hogy 2011-ben a hatóság elsősorban a megalakulására és tevékenységeinek kiszélesítésére összpontosított;

                  7.

                  hangsúlyozza annak jelentőségét, hogy a rendelkezésre álló költségvetés és álláshelyek megfelelően igazodjanak a hatóságra ruházott feladatokhoz, mivel az aránytalanság a személyzeti állomány kiegyensúlyozatlan feltöltését eredményezheti a hatóság saját alkalmazottainak felvétele és nemzeti szakértők bevonása tekintetében; aggodalmának ad hangot amiatt, hogy a Bizottság – erre utaló egyértelmű jelzés nélkül – módosította a hatóság által javasolt létszámtervet; sürgeti a Bizottságot, hogy teljes mértékben átlátható módon járjon el ebben a kérdésben és egyéb ügyekben;

                  8.

                  tudomásul veszi az IMF uniós pénzügyi ágazatra vonatkozó, 2012. decemberi értékelésének előzetes következtetéseiben felvetett aggályokat, mely következtetésekben az a javaslat fogalmazódik meg, hogy az európai felügyeleti hatóságok erőforrásait és hatásköreit a feladataik sikeres ellátásához szükséges mértékben növelni kell, egyidejűleg fokozva működési függetlenségüket;

                  9.

                  az éves beszámoló alapján nyugtázza, hogy 2011. január 11-én, a hatóság alakuló ülésén az igazgatótanács elfogadta az alapvető pénzügyi szabályokat és a hatóság saját pénzügyi szabályzatát, annak érdekében, hogy el tudja látni európai hatóságként fennálló feladatait;

         A CESR-ből való átalakulás

                  10.

                  az éves beszámoló alapján nyugtázza, hogy 2010 szeptemberében született meg a politikai döntés arról, hogy a CESR 2011 januárjától átalakul ESMA-vá, ami azt jelenti, hogy csak négy hónap állt rendelkezésre a hatóság létrehozására, miközben hasonló feladatokra rendszerint mintegy két évet szánnak;

                  11.

                  megállapítja, hogy 2011 első negyedéve jórészt az eszközök CESR-től való áthozatalával, valamint a pénzügyi folyamatokra, a munkaerő-felvételre és a közbeszerzésre vonatkozó uniós szabályok végrehajtásával és az azokkal foglalkozó képzések lebonyolításával telt; nyugtázza továbbá, hogy a második negyedévben a hatóság – egy új bérleti szerződés 2010. decemberi aláírását követően – elfoglalta az irodáját; nyugtázza, hogy az új irodában 2011 márciusától júniusig munkálatokat végeztek;

                  12.

                  az éves beszámoló alapján nyugtázza, hogy a harmadik és a negyedik negyedévben, a hatóság szervezeti felépítésének és munkaerő-felvételi politikájának felülvizsgálata során új vezetőket vettek fel (2011 áprilisában új elnököt, 2011 júniusában pedig új ügyvezető igazgatót), a hatóság tevékenységei pedig egyre intenzívebbé váltak;

                  13.

                  nyugtázza, hogy a hatóság szerint az előzőekben említett tényezők, valamint a tevékenységei felépítésére szolgáló felkészülési idő rövidsége magyarázatot ad a 2011-es költségvetés alacsony felhasználására;

         Számviteli rendszer

                  14.

                  az éves beszámoló alapján nyugtázza, hogy a hatóság által 2011 elején elfogadott standard és általános költségvetési szerkezetet a hatóság tényleges igényeihez kellett igazítani;

                  15.

                  az éves beszámoló alapján nyugtázza, hogy 2011 áprilisában a hatóság bevezette a Bizottság által a költségvetési számvitel tekintetében alkalmazott, eredményszemléletű számvitelt (ABAC); megállapítja továbbá, hogy a 2011. január és április közötti átmeneti időszakban a hatóság táblázatokon alapuló rendszert alkalmazott, áprilisban pedig végleg áttért a Bizottság által is használt ABAC/SAP rendszerre;

                  16.

                  az éves beszámoló alapján megállapítja, hogy a költségvetési elszámolást az ABAC rendszerben végzik, az általános elszámolások pedig a Bizottság általános könyvviteli rendszerébe közvetlenül kapcsolódó SAP rendszer segítségével készülnek; megállapítja továbbá, hogy a különféle költségvetési és pénzügyi jelentéseket a Business Object nevű eszközzel készítik;

                  17.

                  nyugtázza, hogy a hatóság szerint a hatóság 2011-ben a teljes ellenőrzés megközelítését alkalmazva hajtotta végre számviteli rendszere validálását, és sürgeti a hatóságot, hogy bocsássa a mentesítésért felelős hatóság rendelkezésére a számviteli rendszerek validálásáról szóló, a Bizottság (Költségvetési Főigazgatóság) által meghatározott kritériumoknak megfelelő, 2012-es nyomonkövetési jelentést;

         A költségvetés végrehajtása

                  18.

                  az éves beszámoló alapján megállapítja, hogy a hatóság 2011-ben a kötelezettségvállalások tekintetében 75,7 %-os, a kifizetések tekintetében pedig 62,5 %-os költségvetés-végrehajtási arányt rögzített;

                  19.

                  az éves beszámoló (8) alapján megállapítja, hogy a kötelezettségvállalási előirányzatokból 1 901 218,61 EUR-t vittek át 2011-ről 2012-re, ebből megközelítőleg 250 000 EUR-t kell később esetleg visszavonni;

                  20.

                  megállapítja, hogy a kötelezettségvállalási előirányzatok végrehajtásának aránya az I. cím („Személyzeti kiadások”) esetében 84,95 %-ot, a II. cím („Igazgatási kiadások”) esetében pedig 82,46 %-ot tett ki; megállapítja, hogy 2011 az átmenet éve volt, amely során a CESR európai hatósággá alakult, és felkészültek az új eljárásokra és kérelmekre; felhívja a hatóságot, hogy tájékoztassa a mentesítésért felelős hatóságot a végrehajtási arányok javítása érdekében tett lépésekről, mivel az alacsony értékek a költségvetési tervezés és végrehajtás terén meglévő nehézségekről árulkodnak;

                  21.

                  tudomásul veszi, hogy a hatóság a kezdeti növekedés szakaszában van; megállapítja, hogy ennek következtében a fizetésekre szánt költségvetés a szükségesnél nagyobb volt, mivel nem sikerült a teljes személyzetet év elején felvenni; megállapítja továbbá, hogy a II. cím végrehajtására is hatást gyakorolt az, hogy a költségvetésbe eredetileg beállítottnál kisebb személyzet állt rendelkezésre;

                  22.

                  nyugtázza, hogy az összes átcsoportosítást ugyanazon cím alatt hajtották végre, kivéve egy 250 000 EUR-s nettó átutalást az I. címből a II. címbe, amely az új iroda felújítási költségeinek fedezésére szolgált;

                  23.

                  az éves beszámoló alapján kiemeli a kötelezettségvállalási előirányzatok alacsony, 46,92 %-os végrehajtási arányát a III. címben („Operatív kiadások”); megállapítja, hogy a III. címben mintegy 1 000 000 EUR kötelezettségvállalási előirányzat került átvitelre a 2011-es munkaprogram részét képező olyan informatikai projektek fedezésére, amelyek megkezdése a jogalkotási eljárás késedelme miatt csúszott; felhívja a hatóságot, hogy tájékoztassa a mentesítésért felelős hatóságot a végrehajtási arányok javítása érdekében tett lépésekről, mivel az alacsony értékek a költségvetési tervezés és végrehajtás terén meglévő nehézségekről árulkodnak;

                  24.

                  megállapítja, hogy a különösen nehezen megítélhető költségekre vonatkozó előirányzatok a francia hatóságoknak fizetendő adókkal, az utazási irodák díjaival és a közvetlenül nem a hatóság által alkalmazott ellenőrök képzésével voltak kapcsolatosak;

                  25.

                  elismeri, hogy a hatóság figyelembe vette a kiadások 2011-es alakulását, valamint azt, hogy a 2012-es költségvetést átalakították, továbbá hogy a 2013-as költségvetés tekintetében a hatóság az I. és a II. cím esetén is figyelembe vette, hogy növekedési időszakban a létszámtervben nem lesz minden állás betöltve az év elején;

                  26.

                  megjegyzi, hogy a hatóság szerint technikai nehézségek és az ABAC kései bevezetése miatt a vonatkozó költségvetési kötelezettségvállalásokat csak 2011 végén könyvelték el;

                  27.

                  megállapítja, hogy a Számvevőszék több olyan esetet azonosított, mindösszesen 207 442 EUR összértékben, ahol a 2012-re átvitt kifizetési előirányzatok nem feleltek meg a jogi kötelezettségvállalásoknak; felhívja az ügynökséget, hogy tájékoztassa a mentesítésért felelős hatóságot az e hiányosság értékelése érdekében tett intézkedésekről, mivel ezek az átvitelek szabálytalanok voltak, és törölni kellene őket;

                  28.

                  elismeri, hogy a hatóság tárgyieszköz-gazdálkodása javult; megállapítja továbbá, hogy az immateriális javak tekintetében a hatóság 2012. január 1-jétől kezdődően bevezette a munkalapok alkalmazását az informatikai projekteken dolgozó belső személyzet esetében, és hogy jelenleg a vonatkozó eljárások tökéletesítésén dolgozik;

         Ellenőrzési rendszerek

                  29.

                  nyugtázza, hogy 2012-ben elfogadták a hatóság belső ellenőrzési előírásait, és kineveztek egy belső ellenőrzési koordinátort;

                  30.

                  üdvözli, hogy az igazgatótanács 2011. január 11-én határozatot fogadott el a csalás, korrupció és az Unió érdekeit sértő illegális tevékenységek megelőzésével kapcsolatos belső vizsgálatok feltételeit illetően; hangsúlyozza, hogy ez a határozat szorosan követi az 1999. május 25-i intézményközi megállapodáshoz mellékelt mintahatározat szövegét, és az a hatóságnak e megállapodáshoz való csatlakozását testesíti meg;

                  31.

                  elismeri, hogy a hatóság elfogadta a személyzeti szabályzat végrehajtási szabályainak többségét, azonban néhány szabály még megerősítésre vagy véglegesítésre szorul;

                  32.

                  nyugtázza a jelenlegi helyzetet, amely azonos a három európai felügyeleti hatóság esetében:

                              —

                              2011-ben 14 végrehajtási szabályt fogadtak el,

                              —

                              2012-ben 5 végrehajtási szabályt fogadtak el,

                              —

                              hét végrehajtási szabály a biztosi testület vagy a Humánerőforrásügyi és Biztonsági Főigazgatóság jóváhagyására vár,

                              —

                              a Bizottság még nem hagyta jóvá azt a négy végrehajtási szabályt, amely végül arra kötelezte a három felügyeleti hatóságot, hogy az új személyzeti szabállyal összhangban új sablonok alapján vizsgálják felül a szabályokat;

         Munkaerő-felvételi eljárások

                  33.

                  nyugtázza, hogy a hatóság munkaerő-felvételi eljárásait összhangba hozta a Számvevőszék ajánlásaival; felhívja a hatóságot, hogy tájékoztassa a mentesítésért felelős hatóságot arról, hogy milyen további lépéseket tett a munkaerő-felvételi eljárások javítása érdekében; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  34.

                  az éves beszámoló (9) alapján nyugtázza, hogy 2011 rendkívül fontos év volt a hatóság számára a humánerőforrással foglalkozó csapat felépítése és kibővítése tekintetében, annak érdekében, hogy új feladataihoz megfelelő forrásokat tudjon rendelni; megállapítja, hogy 2012. december 31-én a hatóság 50 ideiglenes alkalmazottal, az elődszervezettől átvett, francia szerződés alapján alkalmazott három munkatárssal, öt szerződéses alkalmazottal, két kirendelt nemzeti szakértővel és két gyakornokkal rendelkezett;

                  35.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i állásfoglalására (10).

         (1)  HL C 388., 2012.12.15., 157. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 331., 2010.12.15., 84. o.

         (5)  HL L 357., 2002.12.31., 72. o.

         (6)  HL L 331., 2010.12.15., 12. o., 62. cikk (1) bekezdés.

         (7)  2011. évi éves beszámoló, 27. o.

         (8)  2011. évi éves beszámoló, 42. o.

         (9)  2011. évi éves beszámoló, 46. o.

         (10)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2011/600/EU: Az Európai Parlament határozata ( 2011. május 10. ) az Eurojust 2009-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2011. május 10. ) az Eurojust 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               27.9.2011

               HU

               Az Európai Unió Hivatalos Lapja

               L 250/215

         AZ EURÓPAI PARLAMENT HATÁROZATA
   (2011. május 10.)
   az Eurojust 2009-es pénzügyi évre szóló költségvetésének végrehajtására vonatkozó mentesítésről
   (2011/600/EU)
   AZ EURÓPAI PARLAMENT,

               —

               tekintettel az Európai Igazságügyi Együttműködési Egység (Eurojust) 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Eurojust 2009-es pénzügyi évre vonatkozó éves beszámolójáról szóló jelentésére, az Eurojust válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (3) és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0133/2011),

               1.

               mentesítést ad az Eurojust adminisztratív igazgatója számára az Eurojust 2009-es pénzügyi évre szóló költségvetésének végrehajtása tekintetében;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Eurojust adminisztratív igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 144. o.

      (2)  HL L 248., 2002.9.16., 1. o.

      (3)  HL L 63., 2002.3.6., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2011. május 10.)
      az Eurojust 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Igazságügyi Együttműködési Egység (Eurojust) 2009-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Eurojust 2009-es pénzügyi évre vonatkozó éves beszámolójáról szóló jelentésére, az Eurojust válaszaival együtt (1),

                  —

                  tekintettel a Tanács 2011. február 15-i ajánlására (05892/2011 – C7-0052/2011),

                  —

                  tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (3) és különösen annak 36. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0133/2011),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

                  B.

                  mivel 2010. május 5-én a Parlament megadta a mentesítést az Eurojust adminisztratív igazgatójának az ügynökség 2008-as pénzügyi évre szóló költségvetésének (5) végrehajtására vonatkozóan, és a mentesítési határozatot kísérő állásfoglalásban a Parlament többek között:

                              —

                              üdvözölte a 2008. szeptember 24-én létrejött, az ügynökség és az Európai Csalás Elleni Hivatal (OLAF) közötti együttműködés feltételeiről szóló gyakorlati megállapodást,

                              —

                              tudomásul vette a Számvevőszék megállapítását, miszerint az ügynökségnek 2008-ban is nehézségei voltak az átvitt előirányzatokkal, noha az átvitt összeg alacsonyabb volt, mint az előző évben (a végleges költségvetési előirányzatok 13 %-a, a 2007-ben átvitelre került 25 % helyett),

                              —

                              sajnálattal állapította meg, hogy a Számvevőszék – az előző három évhez hasonlóan – még mindig talált hiányosságokat a közbeszerzési eljárásokban,

                  C.

                  mivel az ügynökség költségvetése 2009-ben 26 400 000 EUR volt, ami 6,4 %-os növekedés a 2008-as pénzügyi évhez képest,

         Teljesítőképesség

                  1.

                  üdvözli, hogy az ügynökség a részlegekre vonatkozó, 2010-es tervekben kulcsfontosságú teljesítménymutatókat kíván szerepeltetni; sürgeti azonban az ügynökséget, hogy tájékoztassa a mentesítésért felelős hatóságot e kulcsfontosságú teljesítménymutatókról, valamint az ügynökség célkitűzéseivel, költségvetésével és munkaprogramjával való kapcsolatukról; úgy véli valójában, hogy a mutatók összekapcsolása az ügynökség célkitűzéseivel, költségvetésével és munkaprogramjával lehetővé teszi az érdekeltek számára az ügynökség teljesítményének jobb értékelését;

                  2.

                  üdvözli, hogy az ügynökség a Számvevőszék 2009-es jelentéséhez csatolt táblázatában összehasonlította a 2008-ban és 2009-ben végzett műveleteket annak érdekében, hogy a mentesítésért felelős hatóság hatékonyabban tudja értékelni az ügynökség teljesítményét évről évre;

         Előirányzatok átvitele

                  3.

                  elégedetten veszi tudomásul, hogy a Számvevőszék nem fogalmazott meg észrevételeket az előirányzatok átvitelének és törlésének 2009-es szintjéről;

                  4.

                  megjegyzi, hogy az ügynökség költségvetésének végrehajtására vonatkozó mentesítést ezenkívül az év során nyújtott teljesítményére kell alapozni;

                  5.

                  sürgeti az ügynökséget, hogy tájékoztassa a mentesítésért felelős hatóságot az előirányzatok átvitelének elkerülése érdekében tett lépéseiről, mivel az előirányzatok átvitele állandó probléma volt a korábbi mentesítési eljárások során;

         A közbeszerzési eljárások javulása

                  6.

                  gratulál az ügynökségnek, amiért intézkedéseket állapított meg a releváns termékek/szolgáltatások piaci értékének a beszerzési eljárás megkezdése előtt történő értékelésére; ezt a kezdeményezést a többi ügynökség által is követendő, fontos gyakorlatnak tartja; üdvözli továbbá az ügynökség 2009-re vonatkozó éves beszerzési tervét, amely nagymértékben segítette az ügynökség részlegeit és szolgálatait pályázataik lebonyolításában; úgy véli, hogy az ilyen kezdeményezések javítják az engedélyezésre jogosult tisztviselő ellenőrző és irányító szerepét;

         Humánerőforrás

                  7.

                  aggodalmának ad hangot, amiért a Számvevőszék ismételten hiányosságokat állapított meg a munkaerő-felvételi eljárások tervezésében és megvalósításában; megállapítja elsősorban, hogy a betöltetlen álláshelyek aránya még mindig túlságosan magas (24 %), jóllehet alacsonyabb, mint 2008-ban (26 %) és 2007-ben (33 %); sürgeti ezért az ügynökséget, hogy dolgozzon ki átfogó felvételi cselekvési tervet a betöltetlen álláshelyek jelentős mértékű csökkentése érdekében, és erről tájékoztassa a mentesítésért felelős hatóságot; üdvözli azonban, hogy az ügynökség 2011 végéig 8 % alá kívánja csökkenti a betöltetlen álláshelyek arányát;

                  8.

                  üdvözli az ügynökség által 2009-ben elért előrelépéseket, amelyek eredményeként az év végére 31-ről 10-re csökkentette a „tisztviselői feladatokat ellátó” ideiglenes alkalmazottak számát; sürgeti azonban az ügynökséget, hogy csökkentse tovább e számot a Belső Ellenőrzési Szolgálat (IAS) ajánlásának megfelelően;

                  9.

                  elismeri, hogy 2009-ben az ügynökség új felvételi eljárást vezetett be, amelynek értelmében a felvételi bizottság tagjai csak olyan jelentkezőket hívnak be szóbeli felvételi beszélgetésre, akik az előzetes értékelésen minimum 75 %-ot teljesítettek, és a tartaléklistára csak olyan jelöltek kerülnek fel, akik a szóbeli beszélgetésen és az írásbeli teszteken legalább 75 %-ot értek el;

                  10.

                  aggályosnak tartja, hogy a Számvevőszék jelentése alapján az ügynökségnél hat középvezetői álláshelyből (egységvezető) hármat ideiglenes jelleggel, „megbízott” alkalmazottakkal töltöttek be; hangsúlyozza, hogy a helyzet azt jelzi, hogy nehézségekbe ütközik a megfelelő munkaerő felvétele és megtartása; üdvözli azonban az ügynökség tervét, amelynek keretében határozat kíván elfogadni, amely kimondja, hogy a jelentkezők végleges értékelése a jelentkezési lap kitöltésekor kapott besorolás, valamint a szóbeli elbeszélgetések és az írásbeli tesztek összességén alapszik; úgy véli, hogy ez a megközelítés előrelépést jelent az ügynökség felvételi eljárásában, mivel ténylegesen figyelembe veszi az egyes jelentkezők érdemeit;

         Belső ellenőrzés

                  11.

                  elismeri, hogy az IAS által 2008. december 31-én megfogalmazott 26 ajánlásból csak négy került megvalósításra (amelyek közül kettő „kritikus fontosságúnak” minősült); megjegyzi ezenkívül, hogy 2009 decemberében az IAS további ajánlást fogalmazott meg, és hogy a fennmaradó 23 ajánlás közül 15 esetében a végrehajtás több mint egy évet késik; ezért felhívja az ügynökséget, hogy tájékoztassa a mentesítésért felelős hatóságot a késések okairól, továbbá hogy tegyen azonnali intézkedéseket a felvételi eljárás javítására, az ideiglenes alkalmazottak számának csökkentésére, az emberi erőforrás (HR) részleg átszervezésére, emberierőforrás-gazdálkodási terv kidolgozására, a HR-tevékenységek felügyeletének megerősítésére és a kivételek nyilvántartásában szereplő tartalom felülvizsgálatára;

                  12.

                  üdvözli az ügynökség kezdeményezését, amelynek értelmében a mentesítésért felelős hatóság rendelkezésére bocsátja az IAS ügynökségről szóló éves belső ellenőrzési jelentését; a lépést az átláthatóság jelének és a többi érintett ügynökség által is követendő, legjobb gyakorlat példájának tartja;

                  13.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (6).

         (1)  HL C 338., 2010.12.14., 144. o.

         (2)  HL L 248., 2002.9.16., 1. o.

         (3)  HL L 63., 2002.3.6., 1. o.

         (4)  HL L 357., 2002.12.31., 72. o.

         (5)  HL L 252., 2010.9.25., 202. o.

         (6)  Elfogadott szövegek, P7_TA(2011)0163. (Lásd e Hivatalos Lap 269. oldalát.)


title: 2013/297/EU: A Tanács határozata ( 2013. május 13. ) az Európai Közösség és Ukrajna közötti, a vízumok kiadásának megkönnyítéséről szóló megállapodás módosításáról szóló, az Európai Unió és Ukrajna közötti megállapodás megkötéséről#Megállapodás Az Európai Unió és Ukrajna között az Európai Közösség és Ukrajna közötti, a vízumok kiadásának megkönnyítéséről szóló megállapodás módosításáról

text:
               20.6.2013

               HU

               Az Európai Unió Hivatalos Lapja

               L 168/10

      A TANÁCS HATÁROZATA

   (2013. május 13.)
   az Európai Közösség és Ukrajna közötti, a vízumok kiadásának megkönnyítéséről szóló megállapodás módosításáról szóló, az Európai Unió és Ukrajna közötti megállapodás megkötéséről
   (2013/297/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A 2012/428/EU tanácsi határozattal (1) összhangban az Európai Unió és Ukrajna közötti, a vízumok kiadásának megkönnyítéséről szóló megállapodást (a továbbiakban: a megállapodás) – feltételezve annak megkötését – 2012. július 23-án aláírták.

               (2)

               A megállapodást jóvá kell hagyni.

               (3)

               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozattal (2) összhangban nem vesz részt. Ennélfogva az Egyesült Királyság nem vesz részt a határozat elfogadásában, az rá nézve nem kötelező és nem alkalmazandó.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozattal (3) összhangban nem vesz részt. Ennélfogva Írország nem vesz részt a határozat elfogadásában, az rá nézve nem kötelező és nem alkalmazandó.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikke értelmében Dánia nem vesz részt e határozat elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Közösség és Ukrajna közötti, a vízumok kiadásának megkönnyítéséről szóló megállapodás módosításáról szóló, az Európai Unió és Ukrajna közötti megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke kijelöli az(oka)t a személy(eke)t, aki(k) jogosult(ak) a megállapodás 2. cikke szerinti értesítést az Unió nevében megtenni, kifejezve ezzel, hogy az Unió a megállapodást magára nézve jogilag kötelező erejűnek ismeri el. (4)

   3. cikk
   Ez a határozat az elfogadásának napján lép hatályba.

      Kelt Brüsszelben, 2013. május 13-án.

            a Tanács részéről

            az elnök

         S. COVENEY

      (1)  HL L 199., 2012.7.26., 1. o.

      (2)  HL L 131., 2000.6.1., 43. o.

      (3)  HL L 64., 2002.3.7., 20. o.

      (4)  A Tanács Főtitkársága gondoskodik a megállapodás hatálybalépése időpontjának az Európai Unió Hivatalos Lapjában történő kihirdetéséről.

         MEGÁLLAPODÁS

      Az Európai Unió és Ukrajna között az Európai Közösség és Ukrajna közötti, a vízumok kiadásának megkönnyítéséről szóló megállapodás módosításáról
      AZ EURÓPAI UNIÓ,
      egyrészről, és
      UKRAJNA,
      másrészről,
      a továbbiakban: a Felek,
      TEKINTETTEL az Európai Közösség és Ukrajna közötti, a vízumok kiadásának megkönnyítéséről szóló megállapodásra, amely 2008. január 1-jén lépett hatályba,
      AZZAL AZ ÓHAJJAL, hogy még inkább megkönnyítsék az emberek közötti kapcsolatokat,
      FELISMERVE annak jelentőségét, hogy amennyiben a jól szervezett és biztonságos mobilitás minden feltétele teljesül, mielőbb vízummentes utazási rendszer kerüljön bevezetésre Ukrajna állampolgárai számára,
      FIGYELEMMEL a Közösségi Vízumkódex létrehozásáról szóló, 2009. július 13-i 810/2009/EK európai parlamenti és tanácsi rendelet (vízumkódex) (1) hatálybalépésére, amely rendelkezik különösen arról, hogy a vízum elutasítását kötelező indokolni és az elutasított vízum kérelmezője jogorvoslattal élhet,
      FIGYELEMMEL az Európai Unió keretébe beillesztett schengeni vívmányokról szóló jegyzőkönyvre, valamint az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyvre, és megerősítve, hogy e megállapodás rendelkezései az Egyesült Királyságra és Írországra nem alkalmazandók,
      FIGYELEMMEL az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyvre, és megerősítve, hogy e megállapodás rendelkezései Dániára nem alkalmazandók,
      A KÖVETKEZŐKBEN ÁLLAPODTAK MEG:
      1. cikk
      Az Európai Közösség és Ukrajna közötti, a vízumok kiadásának megkönnyítéséről szóló megállapodás – a továbbiakban: a megállapodás – e cikk rendelkezéseinek megfelelően módosul:

                  1.

                  A címben a „Közösség” szó helyébe az „Unió” szó lép.

                  2.

                  Az 1. cikk (2) bekezdése a következő első albekezdéssel egészül ki:
                  „Ukrajna csak az összes tagállam állampolgárai vagy az összes tagállam állampolgárainak bizonyos kategóriái számára vezetheti be ismét a vízumkötelezettséget, egyes tagállamok állampolgárai vagy egyes tagállamok állampolgárainak bizonyos kategóriái számára nem.”

                  3.

                  A 2. cikk (1) bekezdésében az „a Közösség” kifejezés helyébe az „az Európai Unió” kifejezés lép. A 2. cikk (2) bekezdésében az „a közösségi” kifejezés helyébe az „az európai uniós” kifejezés lép.

                  4.

                  A 3. cikk e) pontjában az „a közösségi” kifejezés helyébe az „az európai uniós” kifejezés lép.

                  5.

                  A 4. cikk (1) bekezdése a következőképpen módosul:

                              a)

                              a c) pont helyébe a következő szöveg lép:

                                          „c)

                                          a tagállamok területére szállító, Ukrajnában nyilvántartásba vett nemzetközi teher- és személyszállító járművek vezetői esetében:

                                                      —

                                                      Ukrajna nemzetközi közúti közlekedést biztosító fuvarozóinak nemzeti szövetsége által küldött írásbeli kérelem az utazások céljának, időtartamának, úti céljának (úti céljainak) és gyakoriságának feltüntetésével;”;

                              b)

                              az e) pont helyébe a következő szöveg lép:

                                          „e)

                                          újságírók és az őket szakmai minőségben kísérő technikai személyzet esetében:

                                                      —

                                                      szakmai szervezet vagy a kérelmező munkáltatója által kiállított igazolás vagy egyéb dokumentum, amely igazolja, hogy az érintett személy szakképzett újságíró, valamint tartalmazza, hogy az utazás célja újságírói munka folytatása, vagy igazolja, hogy az érintett személy az újságírót szakmai minőségben kísérő technikai személyzet tagja;”;

                              c)

                              az i) pont helyébe a következő szöveg lép:

                                          „i)

                                          testvérvárosok vagy más települési önkormányzatok által szervezett hivatalos csereprogramok résztvevői:

                                                      —

                                                      az említett városok vagy egyéb települések közigazgatási vezetőjének/polgármesterének írásbeli kérelme;”;

                              d)

                              a j) pont helyébe a következő szöveg lép:

                                          „j)

                                          olyan közeli hozzátartozók – házastársak, gyermekek (beleértve az örökbefogadottakat is), szülők (beleértve a gyámokat is), nagyszülők és unokák – esetében, akik Ukrajnának a tagállamok területén jogszerűen tartózkodó állampolgárait vagy pedig az Európai Uniónak az állampolgárságuk szerinti tagállam területén tartózkodó polgárait látogatják meg:

                                                      —

                                                      a fogadó személy írásbeli kérelme;”;

                              e)

                              az m) pont helyébe a következő szöveg lép:

                                          „m)

                                          orvosi okokból utazó személyek és szükség esetén az őket kísérő személyek esetében:

                                                      —

                                                      az egészségügyi intézmény hivatalos dokumentuma, amely megerősíti az adott intézményben való egészségügyi ellátás szükségességét, a kísérő személyek szükségességét, valamint az egészségügyi ellátás kifizetéséhez szükséges anyagi fedezet bizonyítása;”;

                              f)

                              a megállapodás az alábbi pontokkal egészül ki:

                                          „n)

                                          civil társadalmi szervezeteknek – beleértve csereprogramok keretében történő – képzés, szemináriumok, konferenciák céljából utazó képviselői esetében:

                                                      —

                                                      a fogadó szervezet írásbeli kérelme, annak igazolása, hogy a személy a civil társadalmi szervezetet képviseli, valamint a nemzeti jogszabályokkal összhangban a hatóság által kiállított, az említett szervezet megfelelő nyilvántartásba való bejegyzését igazoló tanúsítvány;

                                          o)

                                          a tagállamok területén megrendezett nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken részt vevő szakemberek esetében:

                                                      —

                                                      a fogadó szervezet írásbeli kérelme, mely megerősíti az érintett személynek az eseményen való részvételét;

                                          p)

                                          vallási közösségek képviselői esetében:

                                                      —

                                                      Ukrajnában nyilvántartott vallási közösség által küldött írásbeli kérelem az utazások céljának, időtartamának és gyakoriságának feltüntetésével;

                                          q)

                                          a – például az Európai Szomszédsági és Partnerségi Támogatási Eszköz (ENPI) keretében kialakított – határokon átnyúló hivatalos európai uniós együttműködési programok résztvevői esetében:

                                                      —

                                                      a fogadó szervezet írásbeli kérelme.”.

                  6.

                  Az 5. cikkben az (1)–(3) bekezdés helyébe a következő szöveg lép:
                  „(1)   A tagállamok diplomáciai és konzuli képviseletei legfeljebb öt évig érvényes, többszöri belépésre jogosító vízumot adnak ki a személyek alábbi kategóriái részére:

                              a)

                              a nemzeti kormány vagy regionális önkormányzatok tagjai, parlamenti képviselők, az alkotmánybíróság vagy legfelsőbb bíróság tagjai, a nemzeti és területi ügyészek és helyetteseik, amennyiben e megállapodás alapján nem mentesülnek a vízumkötelezettség alól, feladataik ellátásához;

                              b)

                              hivatalos küldöttségek olyan állandó tagjai, akik Ukrajnához címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek rendszeresen részt;

                              c)

                              azon házastársak, 21. életévüket még be nem töltött vagy eltartott gyermekek (beleértve az örökbefogadottakat is) és szülők (beleértve a gyámokat is), akik Ukrajnának a tagállamok területén jogszerűen tartózkodó állampolgárait vagy pedig az Európai Uniónak az állampolgárságuk szerinti tagállam területén tartózkodó polgárait látogatják meg;

                              d)

                              üzletemberek vagy üzleti szervezetek képviselői, akik rendszeresen utaznak a tagállamokba;

                              e)

                              újságírók és az őket szakmai minőségben kísérő technikai személyzet.

                        Az első albekezdéstől eltérve, amennyiben a gyakori vagy rendszeres utazás igénye vagy szándéka nyilvánvalóan rövidebb időre korlátozódik, a többszöri belépésre jogosító vízum érvényességi idejét erre az időtartamra kell korlátozni, különösen akkor, ha

                              —

                              az a) pontban említett személyek esetében a hivatali idő,

                              —

                              a b) pontban említett személyek esetében a hivatalos küldöttségben való állandó tagsági jogviszonyuk érvényességének időtartama,

                              —

                              a c) pontban említett személyek esetében Ukrajnának az Európai Unióban jogszerűen tartózkodó állampolgárai tartózkodási engedélye érvényességének időtartama,

                              —

                              a d) pontban említett személyek esetében az üzleti szervezet képviseletére vonatkozó megbízásuknak vagy a munkaszerződés érvényességének időtartama,

                              —

                              az e) pontban említett személyek esetében a munkaszerződés időtartama öt évnél rövidebb.

                        (2)   A tagállamok diplomáciai és konzuli képviseletei legfeljebb egy évig érvényes, többszöri belépésre jogosító vízumot állítanak ki a személyek alábbi kategóriái részére, feltéve, hogy a megelőző egy évben legalább egy vízumot szereztek és azt a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel:

                              a)

                              a tagállamok területére szállító, Ukrajnában nyilvántartásba vett nemzetközi teher- és személyszállító járművek vezetői;

                              b)

                              a tagállamok területére belépő nemzetközi vonatokon alkalmazott vonat-, hűtőkocsi- és mozdonyszemélyzet tagjai;

                              c)

                              tudományos, kulturális és művészeti tevékenységekben – beleértve egyetemi és egyéb csereprogramokat is – részt vevő személyek, akik rendszeresen utaznak a tagállamokba;

                              d)

                              nemzetközi sportesemények résztvevői és az őket szakmai minőségben kísérő személyek;

                              e)

                              testvérvárosok vagy más települési önkormányzatok által szervezett hivatalos csereprogramok résztvevői;

                              f)

                              a civil társadalmi szervezeteknek képzés, szemináriumok, konferenciák céljából – beleértve csereprogramok keretében – a tagállamokba rendszeresen utazó képviselői;

                              g)

                              a – például az Európai Szomszédsági és Partnerségi Támogatási Eszköz (ENPI) keretében kialakított – határokon átnyúló hivatalos európai uniós együttműködési programok résztvevői;

                              h)

                              tanulmányok vagy képzés céljából – beleértve csereprogramok keretében történő utazást is – rendszeresen utazó diákok és posztgraduális hallgatók;

                              i)

                              vallási közösségek képviselői;

                              j)

                              a tagállamok területén megrendezett nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken részt vevő szakemberek;

                              k)

                              orvosi okokból rendszeresen utazó személyek és szükség esetén az őket kísérő személyek.

                        Az első albekezdéstől eltérve, amennyiben a gyakori vagy rendszeres utazás igénye vagy szándéka nyilvánvalóan rövidebb időre korlátozódik, a többszöri belépésre jogosító vízum érvényességi idejét erre az időtartamra kell korlátozni.
                  (3)   A tagállamok diplomáciai és konzuli képviseletei legalább kettő és legfeljebb öt évig érvényes többszöri belépésre jogosító vízumot adnak ki a személyek e cikk (2) bekezdésében említett kategóriái részére, feltéve, hogy azok a megelőző két évben a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel az egyéves időtartamú, többszöri belépésre jogosító vízumot, kivéve, ha a gyakori vagy rendszeres utazás igénye vagy szándéka nyilvánvalóan rövidebb időre korlátozódik, amely utóbbi esetben a többszöri belépésre jogosító vízum érvényességi idejét erre az időtartamra kell korlátozni.”.

                  7.

                  A 6. cikk a következőképpen módosul:

                              a)

                              a (3) bekezdés helyébe a következő szöveg lép:
                              „(3)   A tagállamok a vízumkérelmek feldolgozásáért 70 EUR összegű díjat számítanak fel az olyan vízumok feldolgozásáért, amelyek esetében a vízumkérelmező a lakhelye és a kérelem benyújtásának helye közötti távolság alapján kérte, hogy a kérelemre vonatkozó döntést a kérelem benyújtásának időpontjától számított három napon belül hozzák meg, és a konzulátus beleegyezett, hogy három napon belül döntést hoz.”;

                              b)

                              a (4) bekezdésben:

                                          i.

                                          a bevezető szöveg helyébe a következő szöveg lép:
                                          „(4)   Az (5) bekezdés sérelme nélkül a személyek alábbi kategóriái mentesülnek a vízumkérelem feldolgozásának díja alól:”;

                                          ii.

                                          az a) pont a következő szöveggel egészül ki:
                                          „vagy pedig az Európai Uniónak az állampolgárságuk szerinti tagállam területén tartózkodó polgárai”;

                                          iii.

                                          az i) pont a következő szöveggel egészül ki:
                                          „és más települési önkormányzatok”;

                                          iv.

                                          a j) pont a következő szöveggel egészül ki:
                                          „és az őket szakmai minőségben kísérő technikai személyzet”;

                                          v.

                                          a (4) bekezdés az alábbi pontokkal egészül ki:

                                                      „o)

                                                      a vallási közösségek képviselői;

                                                      p)

                                                      a tagállamok területén megrendezett nemzetközi kiállításokon, konferenciákon, tudományos tanácskozásokon, szemináriumokon vagy egyéb hasonló eseményeken résztvevő szakemberek;

                                                      q)

                                                      a nonprofit szervezetek által szervezett szemináriumok, konferenciák, sport-, kulturális vagy oktatási események 25 éves vagy annál fiatalabb résztvevői;

                                                      r)

                                                      a civil társadalmi szervezetek – beleértve a csereprogramok keretében történő – képzés, szemináriumokon, konferenciákon való részvétel céljából utazó képviselői;

                                                      s)

                                                      a – például az Európai Szomszédsági és Partnerségi Támogatási Eszköz (ENPI) keretében kialakított – határokon átnyúló hivatalos európai uniós együttműködési programok résztvevői.”;

                                          vi.

                                          A szöveg a következő albekezdéssel egészül ki:
                                          „Az első albekezdés akkor is alkalmazandó, ha az utazás célja átutazás.”;

                              c)

                              a szöveg a következő bekezdéssel egészül ki:
                              „(5)   Ha a tagállam a vízumkiadás céljából külső szolgáltatóval folytat együttműködést, a külső szolgáltató szolgáltatási díjat számíthat fel. E díjnak arányban kell állnia a külső szolgáltató részéről feladatai ellátása során felmerült költségekkel, és összege nem haladhatja meg a 30 EUR-t. A tagállamok fenntartják annak lehetőségét, hogy valamennyi kérelmező közvetlenül a konzulátusaikon nyújthassa be kérelmét. Amennyiben a vízumkérelem benyújtásához személyes megjelenés szükséges, erre főszabály szerint az időpontkérés időpontjától számított két héten belül sort kell keríteni.”.

                  8.

                  A 10. cikk az alábbiak szerint módosul:

                              a)

                              a cím helyébe a következő szöveg lép:

                                 „Diplomata- és szolgálati útlevelek”;

                              b)

                              A (2) bekezdésben, amelynek számozása (3) bekezdésre változik, az „(1) bekezdésében” kifejezés helyébe az „(1) és (2) bekezdésében” szöveg lép;

                              c)

                              a cikk a következő (2) bekezdéssel egészül ki:
                              „(2)   Ukrajna érvényes biometrikus szolgálati útlevéllel rendelkező állampolgárai vízum nélkül léphetnek be, hagyhatják el, vagy utazhatnak át a tagállamok területén.”.

                  9.

                  A 12. cikk (1) bekezdése a következőképpen módosul:

                              a)

                              Az első mondatban a „Közösség” szó helyébe az „Unió” szó lép;

                              b)

                              A második mondatban az „A Közösséget” kifejezés helyébe az „Az Európai Uniót” kifejezés lép, és az „Európai Közösségek Bizottsága” kifejezés helyébe az „Európai Unió Bizottsága” kifejezés lép.

                  10.

                  A 13. cikk a következőképpen módosul:

                              a)

                              a meglévő bekezdés az (1) számot kapja;

                              b)

                              a cikk a következő bekezdéssel egészül ki:
                              „(2)   Továbbra is hatályban maradnak az egyes tagállamok és Ukrajna között ezen megállapodás hatálybalépését megelőzően kötött két- vagy többoldalú megállapodások vagy egyezmények azon rendelkezései, amelyek a nem biometrikus szolgálati útlevéllel rendelkező személyek vízumkötelezettség alóli mentességére vonatkoznak, nem érintve az érintett tagállamok vagy Ukrajna azon jogát, hogy ezeket a kétoldalú megállapodásokat vagy egyezményeket felmondja vagy felfüggessze.”.

            2. cikk
      E megállapodást a Felek saját belső eljárásaikkal összhangban erősítik meg vagy hagyják jóvá, és e megállapodás azt a napot követő második hónap első napján lép hatályba, amikor az utolsó Fél értesíti a másik Felet arról, hogy az említett eljárások befejeződtek.

         Kelt Brüsszelben, a kétezer-tizenkettedik év július havának 23. napján két példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint ukrán nyelven, amely szövegek mindegyike egyaránt hiteles.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  HL L 243., 2009.9.15., 1. o.

         AZ EURÓPAI UNIÓ NYILATKOZATA A RÖVID TÁVÚ TARTÓZKODÁSRA JOGOSÍTÓ VÍZUMOK KÉRELMEZÉSEKOR BENYÚJTANDÓ DOKUMENTUMOKRÓL
         Az Európai Unió a Vízumkódex 48. cikke (1) bekezdésének a) pontjának megfelelően harmonizált jegyzéket alakít ki a kérelmezők által benyújtandó támogató dokumentumokról annak érdekében, hogy Ukrajna vízumkérelmezőit elvben azonos támogató dokumentumok benyújtására kötelezzék.

         AZ EURÓPAI UNIÓ NYILATKOZATA A CSALÁDTAGOKRA VONATKOZÓ KÖNNYÍTÉSEKRŐL
         Az Európai Unió tudomásul veszi Ukrajnának a vízumkönnyítésben részesülő családtagok fogalmának kiszélesítésére irányuló javaslatát, valamint tudomásul veszi, hogy Ukrajna nagy jelentőséget tulajdonít annak, hogy egyszerűsítsék a személyek ezen kategóriájának mozgását.
         Annak érdekében, hogy megkönnyítsék azon személyek mozgását, akiket családi kötelék fűz Ukrajnának a tagállamok területén jogszerűen tartózkodó állampolgáraihoz, vagy pedig az Európai Uniónak az állampolgárságuk szerinti tagállam területén tartózkodó polgáraihoz (különös tekintettel a testvérekre és azok gyermekeire), az Európai Unió felkéri a tagállamok konzuli hivatalait, hogy teljes mértékben használják ki a személyek ezen kategóriái esetében a Vízumkódex által a vízumok kiadásának megkönnyítésére irányulóan biztosított lehetőségeket, ideértve különösen a kérelmezőktől megkövetelt igazoló dokumentumok egyszerűsítését, a feldolgozási díjak alóli mentességet és adott esetben a többszöri belépésre jogosító vízumok kiadását.

         AZ EURÓPAI UNIÓ NYILATKOZATA A MEGÁLLAPODÁS 10. CIKKÉNEK (2) BEKEZDÉSÉRŐL
         Az Európai Unió részlegesen felfüggesztheti e megállapodást és különösen annak 10. cikke (2) bekezdését, az e megállapodás 14. cikke (5) bekezdésében előírt eljárással összhangban, amennyiben a 10. cikk (2) bekezdésével Ukrajna visszaél vagy az a közbiztonságot veszélyezteti. Amennyiben felfüggesztik a 10. cikk (2) bekezdésének végrehajtását, az Európai Unió konzultációkat kezdeményez a megállapodás által létrehozott bizottság keretében a felfüggesztést okozó problémák megoldása érdekében.

         EGYÜTTES NYILATKOZAT SVÁJCRÓL ÉS LIECHTENSTEINRŐL
         A Felek tudomásul veszik az Európai Unió, valamint Svájc és Liechtenstein között fennálló szoros kapcsolatot, különös tekintettel ezen országoknak a schengeni vívmányok végrehajtására, alkalmazására és fejlesztésére irányuló társulásáról szóló, 2004. október 26-i megállapodására.
         Ilyen körülmények között kívánatos, hogy Svájc és Liechtenstein, illetve Ukrajna hatóságai késedelem nélkül a módosított megállapodáshoz hasonló feltételekkel kétoldalú megállapodásokat kössenek a rövid távú tartózkodásra jogosító vízumok kiadásának megkönnyítéséről


title: 2011/616/EU: Az Európai Parlament határozata ( 2011. május 10. ) a SESAR közös vállalkozás 2009-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2011. május 10. ) a SESAR közös vállalkozás 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               27.9.2011

               HU

               Az Európai Unió Hivatalos Lapja

               L 250/255

         AZ EURÓPAI PARLAMENT HATÁROZATA
   (2011. május 10.)
   a SESAR közös vállalkozás 2009-es pénzügyi évre szóló költségvetésének végrehajtására vonatkozó mentesítésről
   (2011/616/EU)
   AZ EURÓPAI PARLAMENT,

               —

               tekintettel a SESAR közös vállalkozás 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek a SESAR közös vállalkozás 2009. december 31-i pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2011. február 15-i ajánlására (05894/2011 – C7-0051/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról szóló 219/2007/EK rendelet módosításáról szóló, 2008. december 16-i 1361/2008/EK tanácsi rendeletre (3) és különösen annak 4b. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0124/2011),

               1.

               mentesítést ad a SESAR közös vállalkozás ügyvezető igazgatója számára a közös vállalkozás 2009-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a SESAR közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 342., 2010.12.16., 30. o.

      (2)  HL L 248., 2002.9.16., 1. o.

      (3)  HL L 352., 2008.12.31., 12. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2011. május 10.)
      a SESAR közös vállalkozás 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel a SESAR közös vállalkozás 2009-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek a SESAR közös vállalkozás 2009. december 31-i pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Tanács 2011. február 15-i ajánlására (05894/2011 – C7-0051/2011),

                  —

                  tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról szóló 219/2007/EK rendelet módosításáról szóló, 2008. december 16-i 1361/2008/EK tanácsi rendeletre (3) és különösen annak 4b. cikkére,

                  —

                  tekintettel a SESAR közös vállalkozás igazgatótanácsa által 2009. július 28-án elfogadott pénzügyi szabályzatra (a továbbiakban: a SESAR pénzügyi szabályzata),

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzatának 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0124/2011),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

                  B.

                  mivel a SESAR közös vállalkozást 2007 februárjában az egységes európai égbolttal kapcsolatos légiforgalmi irányítási kutatás (SESAR) tevékenységeinek irányítására hozták létre,

                  C.

                  mivel a közös vállalkozás kezdeti szakaszban van, és 2009 végéig még nem alakította ki teljes mértékben belső ellenőrzési és pénzügyi információs rendszereit,

                  D.

                  mivel a közös vállalkozás tulajdonába kerül minden olyan tárgyi és immateriális eszköz, amelyet létrehoz, illetve amelyet tagjai a SESAR-projekt fejlesztési szakaszában külön megállapodások alapján a rendelkezésére bocsátanak,

                  E.

                  mivel 2010 áprilisában a Számvevőszék kiadta a SESAR Közös Vállalkozás pénzügyi szabályzatáról szóló 2/2010. sz. véleményét,

                  1.

                  üdvözli, hogy a Számvevőszék a közös vállalkozás 2009. évi beszámolóját megbízhatónak találta, és az alapjául szolgáló ügyleteket minden lényegi szempontból jogszerűnek és szabályszerűnek ítélte;

                  2.

                  megállapítja, hogy a 2009. évi uniós költségvetésből a közös vállalkozás 55 000 000 EUR kötelezettségvállalási és 27 689 788 EUR kifizetési előirányzatot kapott;

         A költségvetés végrehajtása

                  3.

                  megjegyzi, hogy a közös vállalkozás 2009-es költségvetése 325 000 000 EUR kötelezettségvállalási előirányzatot és 157 000 000 EUR kifizetési előirányzatot tartalmazott; továbbá tudomásul veszi, hogy a kötelezettségvállalási és kifizetési előirányzatok felhasználási aránya 97,1 %-os, illetve 43,2 %-os volt;

                  4.

                  elismeri, hogy a közös vállalkozás még mindig kezdeti szakaszban van, mivel a SESAR közös vállalkozás alapításáról szóló 219/2007/EK rendeletet módosító 1361/2008/EK rendeletet csak 2008. december 16-án fogadták el;

                  5.

                  megjegyzi, hogy a bankszámlán az év végén található összesen 86 800 000 EUR sérti a költségvetési egyensúly elvét;

                  6.

                  fontosnak tartja azon feltételek meghatározását, amelyek szerint, amennyiben az eredménykimutatás egyenlege pozitív, ezt az egyenleget a közös vállalkozás következő pénzügyi évre vonatkozó költségvetésében szerepeltetni kell a költségvetési egyensúly általános elvétől való ezen eltérésre történő hivatkozás céljából;

                  7.

                  aggódik amiatt, hogy a költségek adott munkacsomagokhoz való rendelését, illetve a működési költségek finanszírozási forrásainak megállapítását lehetővé tevő integrált irányítási rendszer nem állt készen 2009 decemberére;

                  8.

                  kéri, hogy minden egyes év költségvetéséhez csatoljanak jelentést az előző évekből átvitt el nem költött előirányzatokról, amely jelentés kifejti, hogy ezek a pénzek miért nem kerültek felhasználásra, illetve azt, hogy mikor és hogyan kerülnek felhasználásra;

         A tagok hozzájárulása

                  9.

                  felhívja a közös vállalkozást, hogy a Bizottság iránymutatása alapján elszámolásában harmonizálja tagjai hozzájárulásának bemutatását;

                  10.

                  felhívja a közös vállalkozást, hogy a SESAR pénzügyi szabályzatával kapcsolatos végrehajtási intézkedések 97. és 98. cikkében fejlessze tovább a tagságra és a társfinanszírozásra vonatkozó rendelkezéseket, különös tekintettel az alábbiakra:

                              —

                              az új tagok csatlakozására vonatkozó rendelkezések,

                              —

                              a tagok természetbeni hozzájárulása,

                              —

                              azon feltételek, amelyek alapján a közös vállalkozás ellenőrizheti tagjainak hozzájárulásait,

                              —

                              azon feltételek, amelyek alapján az igazgatótanács jóváhagyhatja a rögzített 50 %-os legmagasabb arányon felüli társfinanszírozást;

         Belső ellenőrzési rendszerek

                  11.

                  sürgeti a közös vállalkozást, hogy fejezze be belső ellenőrzési és pénzügyi információs rendszerének kialakítását;

                  12.

                  üdvözli a Számvevőszék azon megállapítását, hogy 2009-ben fontos lépésekre került sor az ellenőrző rendszerek kiépítése tekintetében, de aggodalmának ad hangot amiatt, hogy a pénzügyi, költségvetési és működési információk kezelését szolgáló integrált eszköz nem állt rendelkezésre az év végén; tudomásul veszi az ügynökség azon válaszát, hogy a pénzügyi rendszerek 2010 májusára elkészültek;

                  13.

                  felhívja a közös vállalkozást, hogy a közösségi szervekre vonatkozó költségvetési keretrendeletben foglaltak alapján pénzügyi szabályzatába illesszen be külön hivatkozást a belső ellenőrzési szolgálatnak (IAS) mint belső ellenőrének hatáskörére;

                  14.

                  különösen úgy véli, hogy az IAS-nak belső ellenőrként az lenne a szerepe, hogy az igazgatási és ellenőrzési rendszerek minőségéről szóló független vélemények megalkotásával, valamint a tevékenység végrehajtási feltételeinek javítására és a hatékony és eredményes pénzgazdálkodás támogatására vonatkozó ajánlások megtételével tanácsot adjon a közös vállalkozásnak a kockázatkezeléssel kapcsolatban; szintén fontosnak tartja, hogy a közös vállalkozás igazgatója jelentést készítsen a mentesítésért felelős hatóságnak, amelyben összefoglalja a belső ellenőr által végzett belső ellenőrzések számát és fajtáit, ajánlásait és az ezen ajánlások nyomán tett lépéseket;

                  15.

                  úgy véli, hogy – tekintettel költségvetésének nagyságára és feladatai összetettségére – a közös vállalkozásnak fel kellene állítania egy közvetlenül az igazgatótanács alá tartozó ellenőrző bizottságot;

         Költségvetési rendelet

                  16.

                  tudomásul veszi, hogy a 219/2007/EK rendelet módosításáról szóló 1361/2008/EK rendelet hatálybalépése után az igazgatótanács 2009. július 28-án elfogadta a SESAR új pénzügyi szabályzatát; úgy ítéli meg, hogy ezek a szabályok nagyrészt a költségvetési keretrendelet alapelveire épülnek, bár véleménye szerint további előrelépést lehetne elérni az alábbi területeken:

                              —

                              a költségvetési elvek alóli kivételek,

                              —

                              az IAS szerepe,

                              —

                              ellenőrző bizottság létrehozása,

                              —

                              a SESAR tagságával kapcsolatos rendelkezések.

         (1)  HL C 342., 2010.12.16., 30. o.

         (2)  HL L 248., 2002.9.16., 1. o.

         (3)  HL L 352., 2008.12.31., 12. o.

         (4)  HL L 357., 2002.12.31., 72. o.